wickkiey/tamil-wikipedia-chunked huggingface dataset:
# தமிழக மீனவர்கள் மீது இலங்கை கடற்படையின் தாக்குதல்கள்

## தமிழக மீனவர்கள் மீது இலங்கை கடற்படையின் தாக்குதல்கள்:வரலாறு

| நடந்த நாள் அல்லது வருடம் | மீனவர்களின்எண்ணிக்கை | இலங்கை கடற்படையின் தாக்குதல்கள் பற்றிய சிறு குறிப்புகள் |  |
| --- | --- | --- | --- |
| 2006 | 1 | இலங்கை கடற்படை ஞாயிறன்று கச்சத்தீவு பாக் வளைகுடா பகுதியில் தமிழக மீனவர்கள் மீது துப்பாக்கிச்சூடு நடத்திய போது ஒருவர் காயமடைந்தார். |  |
| 2006 | 4 | செப்டம்பர் 8 2006 ஆன்று இலங்கை கடற்படை கன்னியாகுமரி அருகே 4 மீனவர்களின் வலையை அறுத்து அவர்களை உயிர் தப்பிக்க கடலில் நீந்த சொல்லியிருக்கிறது. |  |
| 2011 | 24 | ஏழு படகுகளில் மடாகள் கடலில் மீன்பிடித்து கொண்டிருந்த மீனவர்கள் |  |
| 11 டிசம்பர் 2013 | 10 | சான்ரோ என்பவரின் படகு உள்ளிட்ட 10க்கும் மேற்பட்ட படகுகளில் இருந்த திசை காட்டும் கருவி கருவி மற்றும் மீனவர்கள் வைத்திருந்த கையடக்கத்தொலைபேசி உள்ளிட்டவற்றை பறித்து கடலில் வீசியுள்ளனர். |  |
| 11 டிசம்பர் 2013 | 110 | இலங்கை கடற்படையினர் கொடூர ஆயுதங்களின் உதவியுடன் வந்து தமிழக மீனவர்கள் மீது தாக்குதல் நடத்தினர். ஆழ்கடலில் நடந்த இந்த விபரீதத்தையடுத்து 15 படகுகளில் இருந்து 110 மீனவர்கள் இலங்கை கடற்படையினரிடம் சரணடைந்துள்ளனர். |  |
| 12 டிசம்பர் 2013 | 30 | இலங்கை கடற்படையினர் புதுக்கோட்டை மீனவர்களின் படகுகளை சுற்றி வளைத்தனர். படகுகளில் இருந்த மீனவர்களை துப்பாக்கியை காட்டி மிரட்டியதோடு மீனவர்கள் அனைவரையும் கைது செய்தனர். கைது செய்யப்பட்ட மீனவர்கள் 30 பேரையும் இலங்கை நெடுந்துறை முகாமுக்கு கொண்டு சென்றனர். |  |
| 4 பிப்ரவரி 2014 | 30 | இலங்கை கடற்படை இலங்கை கடல் அருகே வேட்டையாடிய குற்றச்சாட்டில், யாழ்ப்பாணம் அருகே நெடுந்தீவு தீவுகளில் 30 இந்திய மீனவர்கள் கைது. | } |
# தமிழக மீனவர்கள் மீது இலங்கை கடற்படையின் தாக்குதல்கள்

## இந்திய இலங்கை மீனவர்களின் கருத்துக்கள்

இது போன்று இரு நாடுகளின் மீனவர்களும் பாதிக்கப்பட்டாலும் இரு நாடு மீனவர்களிடையே நல்லுறவே இருந்து வருகிறது. இந்திய மீனவர்கள் இலங்கையில் யுத்தத்தின் போது சக இலங்கை மீனவர்களுக்கு கூட தங்குமிடம் மற்றும் வேலைவாய்ப்பு வழங்கியுள்ளனர்.
# தமிழக மீனவர்கள் மீது இலங்கை கடற்படையின் தாக்குதல்கள்

## தமிழக மீனவர்கள் மீது இலங்கை கடற்படையின் தாக்குதல்கள்

சனவரி 12,2011 அன்று நடந்த நிகழ்வு ஒன்றில் இலங்கை கடற்படையினர் தமிழக மீனவர்கள் மீது நடத்திய தாக்குதலுக்கு இந்திய அரசு கண்டனம் தெரிவித்துள்ளது.. இந்த அலுவல்முறை எதிர்ப்பிற்குப் பிறகும் மற்றொரு மீனவர் மிகக் கொடூரமான முறையில் சனவரி 22,2011 அன்று இலங்கை கடற்படையால் கொல்லப்பட்டார். கடந்த 30 ஆண்டுகளில் 530 மீனவர்கள் இவ்வாறு கொல்லப்பட்டுள்ளனர்.இதனை தீவிரமாக எதிர்க்காத நடுவண் அரசின் போக்கையும் தேசிய ஊடகங்களின் அக்கறையின்மையையும் கடுமையாக விமர்சிக்கப்படுகிறது  
3 சூலை 2012, தமிழக மீனவர்கள் 10 பேரை இலங்கை அரசு சிறைப்பிடித்துள்ளது மற்றும் 3 பேரின் மீது கடத்தல் வழக்கு பதிவு செய்யப்பட்டுள்ளது.
# தமிழக மீனவர்கள் மீது இலங்கை கடற்படையின் தாக்குதல்கள்

## தமிழக அரசியல் தலைவர்களின் கருத்துக்கள்

2006ல் தமிழக முதல்வராக இருந்த ஜெயலலிதா இது குறித்து பிரதமருக்கு அனுப்பிய கடிதத்தில் இந்திய தமிழக மீனவர்கள் பிரச்சனைக்கு நிரந்தர தீர்வாக கட்சத்தீவை நிரந்தர குத்தகைக்கு எடுக்கலாம் என்று அறிவுறுத்தியுள்ளார்.
# ரூபக தாளம்

## வகைகள்

லகுவில் ஏற்படக்கூடிய ஐந்து வேறுபாடுகளினால், ரூபக தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  
1. திஸ்ரசாதி ரூபக தாளம்
1. சதுஸ்ரசாதி ரூபக தாளம்
1. கண்டசாதி ரூபக தாளம்
1. மிஸ்ரசாதி ரூபக தாளம்
1. சங்கீர்ணசாதி ரூபக தாளம்
# ரூபக தாளம்

## வகைகள்

### திஸ்ரசாதி ரூபக தாளம்

இத்தாளம் **சக்கரம்** எனப்பெயர் பெறும். இதன் உறுப்புக்கள் பின்வருமாறு அமையும்:  
- திருதம் (ஒரு தட்டு, ஒரு வீச்சு)
- திஸ்ர லகு (ஒரு தட்டு, இரண்டு விரல் எண்ணிக்கைகள்)
# ரூபக தாளம்

## வகைகள்

### சதுஸ்ரசாதி ரூபக தாளம்

இத்தாளத்துக்கு **பதி** என்று பெயர். இதன் உறுப்புக்கள் பின்வருமாறு அமையும்:  
- திருதம் (ஒரு தட்டு, ஒரு வீச்சு)
- சதுஸ்ர லகு (ஒரு தட்டு, மூன்று விரல் எண்ணிக்கைகள்)  
பெரும்பாலான இடங்களில், ஆரு அலகுகள் கொண்ட *சதுஸ்ரசாதி ரூபக தாளத்தையே* ரூபக தாளம் என்று அழைக்கின்றனர்.
# ரூபக தாளம்

## வகைகள்

### கண்டசாதி ரூபக தாளம்

இது **இராச** எனப்படும். இதன் உறுப்புக்கள் பின்வருமாறு அமையும்:  
- திருதம் (ஒரு தட்டு, ஒரு வீச்சு)
- கண்ட லகு (ஒரு தட்டு, நான்கு விரல் எண்ணிக்கைகள்)
# ரூபக தாளம்

## வகைகள்

### மிஸ்ரசாதி ரூபக தாளம்

இதற்கு **குல** என்று பெயர். இதன் உறுப்புக்கள் பின்வருமாறு அமையும்:  
- திருதம் (ஒரு தட்டு, ஒரு வீச்சு)
- மிஸ்ர லகு (ஒரு தட்டு, ஆறு விரல் எண்ணிக்கைகள்)
# ரூபக தாளம்

## வகைகள்

### சங்கீர்ணசாதி ரூபக தாளம்

இதற்கு **பிந்து** என்று பெயர். இதன் உறுப்புக்கள் பின்வருமாறு அமையும்:  
- திருதம் (ஒரு தட்டு, ஒரு வீச்சு)
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
# ஜத்தீந்திர நாத் தாஸ்

**ஜத்தின் தாஸ்** *(Jatin Das)* என்று அறியப்படும் **ஜதீந்திர நாத் தாஸ்** *(Jatindra Nath Das)* (27 அக்டோபர் 1904 - 13 செப்டம்பர் 1929) என்பவர் ஒரு புரட்சிகர இந்திய விடுதலை வீரர் ஆவார். இலாகூர் சிறையில் இவர் 63 நாட்கள் உண்ணா நோன்பிருந்து இறந்தது இந்தியாவில் பெரும் தாக்கத்தை ஏற்படுத்தியது. இந்திய விடுதலைக்கு முன்னர் சாகும் வரை உண்ணாவிரதம் இருந்து உயிர் விட்டவர் ஜட்டின் தாஸ் ஒருவரே.  
கொல்கத்தாவில் பிறந்த ஜத்தின் தாஸ் அனுசீலன் சமிதி எனும் புரட்சிகர அமைப்பில் இணைந்தார். 1921 ஆம் ஆண்டு அண்ணல் காந்தியாரின் ஒத்துழையாமை இயக்கத்தில் பங்கேற்றார்.  
1925 ஆம் ஆண்டு நவம்பர் மாதம் இவர் கொல்கத்தா வித்யாசாகர் கல்லூரியில் இவர் இளங்கலைப் பட்டப்படிப்பு பயின்று கொண்டிருந்த வேளையில் அரசியல் நடவடிக்கைகளுக்காகக் கைது செய்யப்பட்டு மைமன்சிங் நடுவண் சிறையில் அடைக்கப்பட்டார். கைதிகளை மோசமான நிலையில் நடத்துவதை எதிர்த்து இவர் உண்ணாவிரதம் இருந்தார். இருபது நாட்களுக்குப் பின் சிறைக் கண்காணிப்பாளர் மன்னிப்புக் கேட்டதும் உண்ணாவிரதத்தைக் கைவிட்டார்.  
1929 சூன் 14 ஆம் நாள் தனது புரட்சிகர நடவடிக்கைகளுக்காகக் கைது செய்யப்பட்ட இவர் இலாகூர் சிறையில் அடைக்கப்பட்டார்.
# ஜத்தீந்திர நாத் தாஸ்

## சாகும் வரை உண்ணாவிரதம்

இலாகூர் சிறையில் ஆங்கிலேயக் கைதிகளுக்கு அனைத்து வசதியும் செய்து தரப்பட்டது. இந்தியக் கைதிகளோ இழிநிலைக்குத் தள்ளப்பட்டனர். கந்தல் உடையும் கழிவு உணவும் அவர்களுக்குத் தரப்பட்டது. சமையல் அறையோ கரப்பான் பூச்சிகளும் எலிகளும் நிறைந்த இடமாயிருந்தது. இந்நிலைக்கு எதிராக ஜத்தின் தாஸ் இன்னும் சில போராளிகளுடன் இணைந்து 1929 ஆம் ஆண்டு சூலை 13 ஆம் நாள் சாகும் வரை உண்ணா நோன்பைத் துவக்கினார். சிறைக் கண்காணிப்பாளர் இவர்களை அடித்து, உதைத்து தண்ணீர் தர மறுத்து துன்புறுத்தினார். வலுக்கட்டாயமாக வாயில் உணவைத் திணித்தார். ஆனால் தாஸ் உண்ண மறுத்து விட்டார். 63 நாட்கள் தொடர்ந்த இந்தப் போராட்டம் ஜத்தின் தாசின் மரணத்தால் முடிவுற்றது. செப்டம்பர் 13 ஆம் நாள் ஜத்தின் தாஸ் உயிர் நீத்தார். இலாகூரிலிருந்து கொல்கத்தாவிற்கு ஜத்தின் தாசின் உடல் எடுத்துச் செல்லப்பட்ட வழிநெடுகிலும் ஆயிரக்கணக்கான மக்கள் கூட்டங் கூட்டமாய்க் கூடி வந்து இவருக்கு மரியாதை செலுத்தனர். கொல்கத்தாவில் சுடுகாட்டை நோக்கி இரண்டு மைல் நீளத்திற்கு ஊர்வலமாய் மக்கள் திரண்டனர்.
# ஜத்தீந்திர நாத் தாஸ்

## அஞ்சல்தலை

இவரின் ஐம்பதாம் ஆண்டு நினைவு நாளான 1979 செப்டம்பர் 13 ஆம் நாளிலில் இந்திய அரசு இவரது உருவம் பொறித்த அஞ்சல் தலையொன்றை வெளியிட்டது.
# ஜத்தீந்திர நாத் தாஸ்

## வெளியிணைப்புகள்

- இந்திய அஞ்சல் கட்டுரை
- T டெய்லிபயோனீர் இதழ் கட்டுரை
# ஜம்பை தாளம்

**ஜம்பை தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.  
இத்தாள வகையில் லகு, அனுதிருதம், திருதம் என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.
# ஜம்பை தாளம்

## வகைகள்

லகுவில் ஏற்படக்கூடிய ஐந்து வேறுபாடுகளினால், ஜம்பை தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  
1. திஸ்ரசாதி ஜம்பை தாளம்
1. சதுஸ்ரசாதி ஜம்பை தாளம்
1. கண்டசாதி ஜம்பை தாளம்
1. மிஸ்ரசாதி ஜம்பை தாளம்
1. சங்கீர்ணசாதி ஜம்பை தாளம்
# ஜம்பை தாளம்

## வகைகள்

### திஸ்ரசாதி ஜம்பை தாளம்

இத்தாளம் **கதம்பம்** எனப்பெயர் பெறும். இதன் உறுப்புக்கள் பின்வருமாறு அமையும்:  
- திஸ்ர லகு (ஒரு தட்டு, இரண்டு விரல் எண்ணிக்கைகள்)
- அனுத்திருதம் (ஒரு தட்டு)
- திருதம் (ஒரு தட்டு, ஒரு வீச்சு)
# ஜம்பை தாளம்

## வகைகள்

### சதுஸ்ரசாதி ஜம்பை தாளம்

இத்தாளத்துக்கு **மதுரம்** என்று பெயர். இதன் உறுப்புக்கள் பின்வருமாறு அமையும்:  
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- அனுத்திருதம் (ஒரு தட்டு)
- திருதம் (ஒரு தட்டு, ஒரு வீச்சு)
# ஜம்பை தாளம்

## வகைகள்

### கண்டசாதி ஜம்பை தாளம்

இது **சானம்** எனப்படும். இதன் உறுப்புக்கள் பின்வருமாறு அமையும்:  
- கண்ட லகு (ஒரு தட்டு, நான்கு விரல் எண்ணிக்கைகள்)
- அனுத்திருதம் (ஒரு தட்டு)
- திருதம் (ஒரு தட்டு, ஒரு வீச்சு)
# ஜம்பை தாளம்

## வகைகள்

### மிஸ்ரசாதி ஜம்பை தாளம்

இதற்கு **சுரம்** என்று பெயர். இதன் உறுப்புக்கள் பின்வருமாறு அமையும்:  
- மிஸ்ர லகு (ஒரு தட்டு, ஆறு விரல் எண்ணிக்கைகள்)
- அனுத்திருதம் (ஒரு தட்டு)
- திருதம் (ஒரு தட்டு, ஒரு வீச்சு)  
பெரும்பாலான இடங்களில், பத்து அலகுகள் கொண்ட *மிஸ்ரசாதி ஜம்பை தாளத்தையே* ஜம்பை தாளம் என்று அழைக்கின்றனர்.
# ஜம்பை தாளம்

## வகைகள்

### சங்கீர்ணசாதி ஜம்பை தாளம்

இதற்கு **கதம்** என்று பெயர். இதன் உறுப்புக்கள் பின்வருமாறு அமையும்:  
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- அனுத்திருதம் (ஒரு தட்டு)
- திருதம் (ஒரு தட்டு, ஒரு வீச்சு)
# திரிபுடை தாளம்

**தரம் 8 சங்கீத குறிப்புகள்**  
**திரிபுடை தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.  
இத்தாள வகையில், லகு, திருதம், திருதம் என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.
# திரிபுடை தாளம்

## வகைகள்

லகுவில் ஏற்படக்கூடிய ஐந்து வேறுபாடுகளினால், திரிபுடை தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  
1. திஸ்ரசாதி திரிபுடை தாளம்
1. சதுஸ்ரசாதி திரிபுடை தாளம்
1. கண்டசாதி திரிபுடை தாளம்
1. மிஸ்ரசாதி திரிபுடை தாளம்
1. சங்கீர்ணசாதி திரிபுடை தாளம்
# திரிபுடை தாளம்

## வகைகள்

### திஸ்ரசாதி திரிபுடை தாளம்

இத்தாளம் **சங்கம்** எனப்பெயர் பெறும். இதன் உறுப்புக்கள் பின்வருமாறு அமையும்:  
- திஸ்ர லகு (ஒரு தட்டு, இரண்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)  
பெரும்பாலான இடங்களில், ஏழு அலகுகள் கொண்ட *திஸ்ரசாதி திரிபுடை தாளத்தையே* திரிபுடை தாளம் என்று அழைக்கின்றனர்.
# திரிபுடை தாளம்

## வகைகள்

### சதுஸ்ரசாதி திரிபுடை தாளம்

இத்தாளத்துக்கு **ஆதி** என்று பெயர். இதன் உறுப்புக்கள் பின்வருமாறு அமையும்:  
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)
# திரிபுடை தாளம்

## வகைகள்

### கண்டசாதி திரிபுடை தாளம்

இது **துஸ்காரா** எனப்படும். இதன் உறுப்புக்கள் பின்வருமாறு அமையும்:  
- கண்ட லகு (ஒரு தட்டு, நான்கு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)
# திரிபுடை தாளம்

## வகைகள்

### மிஸ்ரசாதி திரிபுடை தாளம்

இதற்கு **லீலா** என்று பெயர். இதன் உறுப்புக்கள் பின்வருமாறு அமையும்:  
- மிஸ்ர லகு (ஒரு தட்டு, ஆறு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)
# திரிபுடை தாளம்

## வகைகள்

### சங்கீர்ணசாதி திரிபுடை தாளம்

இதற்கு **போகம்** என்று பெயர். இதன் உறுப்புக்கள் பின்வருமாறு அமையும்:  
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)
# அட தாளம்

**அட தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.  
இத்தாள வகையில், லகு, லகு, திருதம், திருதம் என்னும் ஒழுங்கில் உறுப்புக்கள் அமைந்துள்ளன. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.
# அட தாளம்

## வகைகள்

லகுவில் ஏற்படக்கூடிய ஐந்து வேறுபாடுகளினால், அட தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  
1. திஸ்ரசாதி அட தாளம்
1. சதுஸ்ரசாதி அட தாளம்
1. கண்டசாதி அட தாளம்
1. மிஸ்ரசாதி அட தாளம்
1. சங்கீர்ணசாதி அட தாளம்
# அட தாளம்

## வகைகள்

### திஸ்ரசாதி அட தாளம்

இத்தாளம் *'குப்தா* எனப்பெயர் பெறும். இதன் உறுப்புக்கள் பின்வருமாறு அமையும்:  
- திஸ்ர லகு (ஒரு தட்டு, இரண்டு விரல் எண்ணிக்கைகள்)
- திஸ்ர லகு (ஒரு தட்டு, இரண்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)
# அட தாளம்

## வகைகள்

### சதுஸ்ரசாதி அட தாளம்

இத்தாளத்துக்கு **லேகா** என்று பெயர். இதன் உறுப்புக்கள் பின்வருமாறு அமையும்:  
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)
# அட தாளம்

## வகைகள்

### கண்டசாதி அட தாளம்

இது **விதாலா** எனப்படும். இதன் உறுப்புக்கள் பின்வருமாறு அமையும்:  
- கண்ட லகு (ஒரு தட்டு, நான்கு விரல் எண்ணிக்கைகள்)
- கண்ட லகு (ஒரு தட்டு, நான்கு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)
# அட தாளம்

## வகைகள்

### மிஸ்ரசாதி அட தாளம்

இதற்கு **லோயா** என்று பெயர். இதன் உறுப்புக்கள் பின்வருமாறு அமையும்:  
- மிஸ்ர லகு (ஒரு தட்டு, ஆறு விரல் எண்ணிக்கைகள்)
- மிஸ்ர லகு (ஒரு தட்டு, ஆறு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)
# அட தாளம்

## வகைகள்

### சங்கீர்ணசாதி அட தாளம்

இதற்கு **திரா** என்று பெயர். இதன் உறுப்புக்கள் பின்வருமாறு அமையும்:  
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
- திருதம் (ஒரு தட்டு, ஒரு வீச்சு)
- திருதம் (ஒரு தட்டு, ஒரு வீச்சு)
# ஏக தாளம்

**ஏக தாளம்** என்பது கர்நாடக இசையில் உள்ள சப்த தாளங்கள் எனப்படும் ஏழு தாள வகைகளுள் ஒன்று.  
இத்தாள வகையில் லகு என்னும் உறுப்பு அமைந்துள்ளது. உள்ளங்கையால் ஒரு தட்டும், விரல் எண்ணிக்கைகளையும் கொண்டது "லகு". விரல் எண்ணிக்கை இரண்டு, மூன்று, நான்கு, ஆறு அல்லது எட்டு ஆக அமையலாம். இந்த எண்ணிக்கையைப் பொறுத்து லகுவில், திஸ்ர லகு, சதுஸ்ர லகு, கண்ட லகு, மிஸ்ர லகு, சங்கீர்ண லகு என ஐந்து வேறுபாடுகள் உள்ளன.
# ஏக தாளம்

## வகைகள்

லகுவில் ஏற்படக்கூடிய ஐந்து வேறுபாடுகளினால், ஏக தாளத்தில் ஐந்து வகைகள் உருவாகின்றன. இவை சாதிகள் எனப்படுகின்றன. இச்சாதிகள் அவற்றில் இடம்பெறும் லகுவின் பெயரை ஒட்டிப் பின்வருமாறு அழைக்கப்படுகின்றன:  
1. திஸ்ரசாதி ஏக தாளம்
1. சதுஸ்ரசாதி ஏக தாளம்
1. கண்டசாதி ஏக தாளம்
1. மிஸ்ரசாதி ஏக தாளம்
1. சங்கீர்ணசாதி ஏக தாளம்
# ஏக தாளம்

## வகைகள்

### திஸ்ரசாதி ஏக தாளம்

இத்தாளம் *'சுதா* எனப்பெயர் பெறும். இதன் உறுப்புக்கள் பின்வருமாறு அமையும்:  
- திஸ்ர லகு (ஒரு தட்டு, இரண்டு விரல் எண்ணிக்கைகள்)
# ஏக தாளம்

## வகைகள்

### சதுஸ்ரசாதி ஏக தாளம்

இத்தாளத்துக்கு **மான** என்று பெயர். இதன் உறுப்புக்கள் பின்வருமாறு அமையும்:  
- சதுஸ்ர லகு (ஒரு தட்டு, மூன்று விரல் எண்ணிக்கைகள்)
# ஏக தாளம்

## வகைகள்

### கண்டசாதி ஏக தாளம்

இது **ராதா** எனப்படும். இதன் உறுப்புக்கள் பின்வருமாறு அமையும்:  
- கண்ட லகு (ஒரு தட்டு, நான்கு விரல் எண்ணிக்கைகள்)
# ஏக தாளம்

## வகைகள்

### மிஸ்ரசாதி ஏக தாளம்

இதற்கு **ராகா** என்று பெயர். இதன் உறுப்புக்கள் பின்வருமாறு அமையும்:  
- மிஸ்ர லகு (ஒரு தட்டு, ஆறு விரல் எண்ணிக்கைகள்)
# ஏக தாளம்

## வகைகள்

### சங்கீர்ணசாதி ஏக தாளம்

இதற்கு **வசு** என்று பெயர். இதன் உறுப்புக்கள் பின்வருமாறு அமையும்:  
- சங்கீர்ண லகு (ஒரு தட்டு, எட்டு விரல் எண்ணிக்கைகள்)
# திருமுழுக்கு வழிபாடு

**திருமுழுக்கு வழிபாடு** என்பது தெய்வத் திருமேனிகளைப் (சிலை) பூசிக்கும் முறைகளுள் ஒன்றாகும். இது அபிசேகம் என்று வடமொழியில் குறிப்பிடப்படுகிறது. பால், புனித நீர், தயிர், தேன், சந்தனம், எண்ணெய், நெய், மஞ்சள், இளநீர், திருநீறு உள்ளிட்ட பல பொருட்களைக் கொண்டு திருமுழுக்கு வழிபாடு செய்வர். ஒவ்வொரு பொருளைக் கொண்டு திருமுழுக்கு செய்வதற்கும் ஒவ்வொரு பலன் உள்ளதாகக் கருதப்படுகிறது.
# திருமுழுக்கு வழிபாடு

## பொருட்கள்

1. பால்
1. நெய்
1. தயிர்
1. தேன்
1. இளநீர்
1. கரும்புச்சாறு
1. பஞ்சாமிர்தம்
1. எலுமிச்சை சாறு
1. சந்தனம்
1. பன்னீர்
1. மஞ்சள்
1. மலர்கள்
1. அரிசி மாவு
1. சாதம்
1. வில்வம் (சிவனுக்கு விசேடம்)
1. தண்ணீர்  
ஒவ்வொரு பொருளால் திருமுழுக்கு செய்வதாலும் சில குறிப்பிட்ட பலனுண்டு என்பது நம்பிக்கை.
# விவிலிய இறை ஏவுதல்

**விவிலிய இறை ஏவுதல்** (*biblical inspiration*) என்பது கிறித்தவர்களின் திருநூலாகிய விவிலியம் கடவுளிடமிருந்து வந்தது என்றும், அதை விவிலிய பாடத்திலிருந்தும், கிறித்தவ மரபிலிருந்தும், திருச்சபைப் போதனையிலிருந்தும் நிரூபிக்க இயலும் என்றும் கூறுகின்ற இறையியல் கொள்கை ஆகும்.
# விவிலிய இறை ஏவுதல்

## இறை ஏவுதல் - சொற்பிறப்பு

இறை ஏவுதல் என்னும் சொல்லமைப்பு இலத்தீன் மொழியில் அமைந்த inspiratio (ஆங்கிலம்: inspiration) என்பதிலிருந்து பிறப்பதாகும். இச்சொல்லுக்கு அடிப்படையாக அமைவது விவிலியத்தில் வருகின்ற ஒரு சொற்றொடர் ஆகும். அது திமொத்தேயுவுக்கு எழுதிய இரண்டாம் திருமுகம் என்னும் புதிய ஏற்பாட்டு நூலில் உள்ளது:  
இந்த விவிலியக் கூற்றில் வருகின்ற "கடவுளின் தூண்டுதல்" என்பது கிரேக்க மூல பாடத்தில் theopneustos என்றும், இலத்தீனில் divinitus inspirata (ஆங்கிலம்: divinely inspired) என்றும் உள்ளது. விவிலியம் என்னும் திருநூல் தொகுப்பு **கடவுளின் தூண்டுதலால்** (இறை ஏவுதலால்) எழுதப்பட்டது என்பதை வெவ்வேறு திருச்சபைப் பிரிவுகள் வெவ்வேறு விதங்களில் புரிந்துகொண்டுள்ளன.
# விவிலிய இறை ஏவுதல்

## இறை ஏவுதல் பற்றிய விவிலியச் சான்றுகள்

விவிலியத்தைப் புரட்டிப் பார்த்தால் அதில் பல இடங்களில் கடவுளின் தூண்டுதலால் நூலாசிரியர் பேசுவது குறிக்கப்படுகிறது. சில எடுத்துக்காட்டுகள்:  
- "ஆண்டவர் மோசேயை நோக்கி, 'இதை நினைவுகூரும்படி ஒரு நூலில் எழுதிவை...' என்றார்" (விப 17:14).
- "அப்போது இறையடியார் செமாயாவுக்குக் கடவுள் அருளிய வாக்கு:..." (1 அர 12:22-24).
- "அன்றிரவு கடவுளின் வாக்கு நாத்தானுக்கு அருளப்பட்டது:..." (1 குறி 17:3-4).
- "இஸ்ரயேலின் கடவுளாகிய படைகளின் ஆண்டவர் இவ்வாறு கூறுகிறார்:..." (எரே 35:13).
- "கடவுள் எசேக்கியேலை நோக்கி, 'வன்கண்ணும் கடின இதயமும் கொண்ட அம்மக்களிடம் நான் உன்னை அனுப்புகிறேன்...என்றார்" (எசே 2:4).
- "படைகளின் ஆண்டவர் கூறுவது இதுவே:..." (செக் 7:9).  
பேதுரு எழுதிய இரண்டாம் திருமுகம் என்னும் புதிய ஏற்பாட்டு நூல் இவ்வாறு கூறுகிறது:  
பழைய ஏற்பாடு கடவுளிடமிருந்து வந்தது என்னும் உணர்வு புதிய ஏற்பாட்டிலும் உள்ளது. சான்றாக இயேசுவின் சாட்சியத்தைக் காட்டலாம்:  
- "இயேசு, 'கடவுளுடைய வார்த்தையைப் பெற்றுக்கொண்டவர்களே தெய்வங்கள் என்று சொல்லப்படுகிறார்கள்' என்றார்" - யோவா 10:35.
- இயேசு, 'திருச்சட்டத்தையோ இறைவாக்குகளையோ நான் அழிக்க வந்தேன் என நீங்கள் எண்ண வேண்டாம்; அவற்றை அழிப்பதற்கல்ல, நிறைவேற்றுவதற்கே வந்தேன்' என்றார்" - மத் 5:17.
# விவிலிய இறை ஏவுதல்

## விவிலியம் *மறைநூல்* என்னும் பெயர் பெறுதல்

விவிலியத்தை **மறைநூல்** என அழைக்கும் பாணி விவிலியத்திலேயே உள்ளது. கிரேக்க மொழியில் γραφὴ (graphe) என்றும் இலத்தீனில் scriptura (ஆங்கிலம்: scripture) என்றும் அழைக்கப்படுவது *சமயம் சார்ந்த எழுத்துத் தொகுப்பு* என்னும் பொருள் கொண்டது. இதுவே தமிழில் *மறைநூல்* என்று வழங்கப்படுகிறது. மறைநூல் என்பது கடவுளின் வார்த்தை என்னும் பொருளில் விவிலியத்தில் பல இடங்களில் பயன்படுத்தப்பட்டுள்ளது. எடுத்துக்காட்டாக, 2 திமொ 3:16, உரோ 9:17; திப 1:16; கலா 3:8 முதலியவற்றைக் காண்க.  
**கடவுளின் குரல்** திருநூலில் ஒலிக்கிறது என்னும் கருத்தும் பல இடங்களில் உள்ளது. காண்க: எபி 3:7, திபா 95:7; உரோ 15:9-12.
# விவிலிய இறை ஏவுதல்

## இறை ஏவுதல் பற்றிய யூத மரபுச் சான்றுகள்

யூத மக்கள் விவிலியம் எனக் கொள்கின்ற பழைய ஏற்பாடு கடவுளின் ஏவுதலால் எழுதப்பட்டது என்பது அவர்களது நம்பிக்கை. இதை மறுத்த யூதர்கள் நாத்திகர் என்று அழைக்கப்பட்டனர். கி.பி. முதல் நூற்றாண்டவரான் ஃபிளாவியுசு ஜொசிஃபஸ் என்னும் யூத அறிஞர் (கி.பி.37-95) இவ்வாறு கூறுகிறார்:
# விவிலிய இறை ஏவுதல்

## இறை ஏவுதல் பற்றிய கிறித்தவ மரபுச் சான்றுகள்

தொடக்க காலக் கிறித்தவர்கள் விவிலியத்தை மிகவும் போற்றி அதற்கு மதிப்பும் மரியாதையும் அளித்தனர்.  
- விவிலியம் திருவழிபாட்டில் பயன்படுத்தப்பட்டது.
- மறையுரை வாயிலாக விளக்கப்பட்டது.
- தனி வாழ்வுக்கு வழிகாட்டியாக அமைந்தது.  
தொடக்ககாலக் கிறித்தவ அறிஞர்கள் சிலர் விவிலியம் குறித்துக் கூறியவை இதோ:  
- "விவிலியம் இறைவனிடமிருந்து புறப்படுவதால் விவாதிக்கக் கூடாத, விவாதிக்க முடியாத உண்மைகளைக் கொண்டுள்ளது" - உரோமை நகர் தூய கிளமெந்து.
- "விவிலியம் தூய ஆவியிடமிருந்து புறப்படுகிறது" - புனித யுஸ்தீன்.
- விவிலியம் கடவுளால் ஏவப்பட்டது" - புனித அந்தியோக்கு இஞ்ஞாசியார்
- "விவிலியத்தின் ஆசிரியர் கடவுள்" - எருசலேம் நகர் புனித சிரில்.
- "விவிலியம் கடவுளால் சொல்லப்பட்டது" - தூய எரோணிமுசு.
# விவிலிய இறை ஏவுதல்

## இறை ஏவுதலின் பண்புகள்

கடவுளே விவிலியத்தின் "மூல ஆசிரியர்" என்பதன் பொருள் என்ன என்னும் கேள்விக்குப் பல பதில்கள் தரப்பட்டுள்ளன. அப்பதில்களுள் சில:  
- கடவுள் சொல்லச் சொல்ல விவிலிய நூல் ஆசிரியர் எழுதினார்.
- கடவுளால் ஆட்கொள்ளப்பட்ட ஆசிரியர்கள் சுய உணர்வு மறந்து, மயக்க நிலையில் எழுதினார்கள்.
- விவிலிய ஆசிரியர்கள் தவறான செய்திகளை எழுதுவதிலிருந்து கடவுள் காத்தார்.
- விவிலியம் வானகத்திலிருந்து நேரடியாக மண்ணகம் வந்தது.
- விவிலியம் முழுக்க முழுக்க மனிதப் படைப்பே; திருச்சபை அங்கீகரிப்பதால் மட்டுமே அது கடவுளால் ஏவப்பட்டதாகக் கருதப்படுகிறது.
- விவிலியத்தை எடுத்து வாசிப்பவரின் உள்ளத்தில் கடவுளின் தூய ஆவி உள்ளுணர்வைத் தூண்டி எழுப்புவதே விவிலிய இறை ஏவுதல்.  
மேற்கூறிய பதில்களில் ஓரளவு உண்மை உளது என்பதை மறுக்கமுடியாது. எனினும், விவிலிய இறை ஏவுதல் என்பது அடிப்படையில் "விவிலியம் மனித வார்த்தையில் வெளிப்படுகின்ற இறைவார்த்தை" என்னும் உண்மையை வெளிப்படுத்துகிறது. விவிலியத்தை எழுதியதில் கடவுளுக்கும் பங்கு உண்டு, மனித ஆசிரியர்களுக்கும் பங்கு உண்டு.  
இதைக் கீழ்வருமாறு விளக்கலாம்:  
1) விவிலிய நூல்களை எழுதிய ஆசிரியர்கள் முழு அறிவுடனும், சுதந்திரத்துடனும் எழுதினார்கள். கடவுள் அவர்களுடைய அறிவையும் சுதந்திரத்தையும் தம் கட்டுப்பாட்டுக்குள் கொண்டுவந்தார் என்பது தவறான கருத்து.  
2) இறைவெளிப்பாட்டின் மேன்மையான செய்தியைப் புரிந்துகொள்வதற்கு, மனித அறிவுக்குத் தேவையான ஒளியை இறை ஏவுதல் அளிக்கிறது; கடவுள் தாம் விரும்புவதை எழுதுவதற்கு மனிதரின் புலன்களுக்கு ஆற்றல் அளிக்கிறது.  
3) இவ்வாறு விவிலியத்தின் ஆசிரியர் கடவுள் என்றும், அதே நேரத்தில் மனிதரே அதை எழுதினர் என்றும் கூறலாம்.
# விவிலிய இறை ஏவுதல்

## கிறித்தவ நம்பிக்கையில் விவிலிய இறை ஏவுதல்

விவிலியம் கடவுளின் ஏவுதலால் எழுதப்பட்டது என்று கிறித்தவர்கள் நம்புகிறார்கள். உண்மைக்கு ஊற்றான கடவுளிடமிருந்து விவிலியம் தோன்றியது. விவிலியம் வழியாகக் கடவுள் மனிதருக்குத் தம்மைப் பற்றிய உண்மையை வெளிப்படுத்தியுள்ளார். இந்த உண்மையின் பண்பு என்ன?  
கடவுள் வெளிப்படுத்தும் உண்மை "மீட்பு உண்மை" (salvific truth) என அழைக்கப்படுகிறது. அதாவது, மனிதர் கடவுளின் திருவுளத்துக்கு ஏற்ப இவ்வுலகில் வாழ்ந்திடவும், அவர்கள் தம் இறுதிக் கதியாகிய விண்ணகப் பேரின்பம் அடைந்திடவும் கடவுள் அவர்களைப் பாவத்திலிருந்து மீட்டு, நிலைவாழ்வில் பங்கேற்கச் செய்கிறார் என்பதே "மீட்பு உண்மை". இது இயேசு கிறிஸ்து வழியாக வெளிப்படுத்தப்பட்டதை விவிலியம் பதிவுசெய்துள்ளது. ஆக, விவிலியத்தில் அறநெறிப் போதனை அடங்கியுள்ளது; இறை வழிபாடு பற்றிய படிப்பினைகள் உள்ளன; கடவுள் மனிதரோடு எவ்வாறு உறவாடுகிறார் என்பது பற்றிய விளக்கம் உள்ளது. இதன் அடிப்படையில் திருச்சபையும் விவிலியம் கடவுளின் ஏவுதலால் எழுதப்பட்டது என்று கற்பிக்கிறது.  
எனவே, விவிலியத்தில் "மீட்பு வரலாறு" (salvation history) அடங்கியுள்ளது என கிறித்தவர்கள் நம்புகிறார்கள். உலகு பற்றியும், வரலாறு பற்றியும், அறிவியல் கண்டுபிடிப்புகள் மற்றும் கொள்கைகள் பற்றியும் துல்லியமான தகவல்களை வழங்குவது விவிலியத்தின் நோக்கம் அல்ல. இது பற்றி தூய அகுஸ்தீன் (கி.பி. 354-430) கூறுவது கருதத்தக்கது:  
நவீன அறிவியல் விவிலியம் எழுதப்பட்ட காலத்தில் தோன்றியிருக்கவில்லை. மக்கள் பூமி தட்டையாக இருக்கிறது என்றும் கதிரவன் பூமியைச் சுற்றிவருகிறது என்றும், அதனாலேயே இரவும் பகலும் ஏற்படுகின்றன என்றும் நம்பினர். 15ஆம் நூற்றாண்டுக்குப் பிறகுதான் கொப்பேர்னிக்கசு (கி.பி. 1473-1543) மற்றும் கலிலேயோ கலிலேயி (கி.பி. 1564-1642) போன்ற அறிவியலார் பூமிதான் கதிரவனைச் சுற்றிவருகிறது என்று விளக்கினர். எனவே, விவிலியத்தில் அறிவியல் உண்மைகளைத் தேடுவது பொருத்தமற்றது.
# விவிலிய இறை ஏவுதல்

## விவிலியம் என்பது ஒரே நேரத்தில் இலக்கியமும் கடவுளின் செய்தியும் ஆகும்

விவிலிய இறை ஏவுதல் எனும் இறையியல் கருத்து இரு உண்மைகளை வலியுறுத்துவதற்காக எழுந்தது. அவை:  
1. விவிலியத்தில் அடங்கியுள்ள நூல்கள் இலக்கியம் என்னும் அடிப்படையில் இலக்கிய ஆய்வுக்கும் மொழி ஆய்வுக்கும் உட்பட்டவை.
1. விவிலியம் வெறுமனே ஓர் இலக்கியத் தொகுப்பு மட்டுமல்ல; அது கடவுள் மனிதருக்கு வழங்கிய மீட்புச் செய்தியையும் உள்ளடக்கி அமைந்த இலக்கியப் படைப்பாக உள்ளது.  
எனவேதான், விவிலியம் "மனித மொழியில் அமைந்த இறைவாக்கு" என்று அழைக்கப்படுகிறது.
# விவிலிய இறை ஏவுதல்

## விவிலிய இறை ஏவுதல் பற்றி இரண்டாம் வத்திக்கான் சங்கம்

1962-1965இல் நடந்தேறிய இரண்டாம் வத்திக்கான் பொதுச்சங்கம் விவிலிய நூல்கள் இறை ஏவுதலால் எழுதப்பட்டன என்னும் உண்மையை "இறை வெளிப்பாடு" என்னும் ஏட்டில் கீழ்வருமாறு எடுத்துக் கூறுகிறது:
# குறுங்குடி மருதனார்

**குறுங்குடி மருதனார்** சங்ககாலப் புலவர்களில் ஒருவர். மாங்குடி மருதனாரைப் போல இவர் ஊரால் அடையாளம் காட்டப்பட்ட புலவர். சங்கநூல் தொகுப்பில் இவரது பாடல்கள் இரண்டு உள்ளன. அகநானூறு 4, குறுந்தொகை 344 ஆகியவை அவை.
# குறுங்குடி மருதனார்

## பாடல் தரும் செய்திகள்

### அகம் 4

இந்தப் பாடல் தலைவியும் தோழியும் பேசிக்கொள்வதாக அமைந்துள்ளது.
- கருணை உள்ளம்
:இந்தப் பாடல் கருணை உள்ளத்துக்கு எடுத்துக்காட்டாகப் பலராலும் மேற்கோள் காட்டப்படும் பாடல்களில் ஒன்று. வேந்தன் இட்ட பணியை நிறைவேற்றிய பின்னர் தலைவன் தன் மனைவியை நினைத்துக்கொண்டு தேரில் இல்லம் மீள்கிறான். தேரை இழுத்துவரும் குதிரையின் கழுத்தில் கட்டப்பட்டிருக்கும் மணியின் நாக்கு அசையாமல் கட்டிவைத்துக்கொண்டு தேரை ஓட்டிவருகிறான். மணியின் ஒலி கேட்டால் பூவில் தேன் உண்ணும் வண்டுகளுக்கு இடையூறு நேரும் என்று எண்ணி அப்படிச் செய்கிறான்.
- உறந்தை
:உறையூருக்குக் கிழக்குப் பக்கத்தில் நெடும்பெரும் குன்றம் ஒன்று இருந்தது. (அது இக்காலத்தில் உச்சிப்பிள்ளையார் கோயில் மலை) இதில் பூக்கும் காந்தள் மலர் போலத் தலைவியின் மேனி மணந்ததாகக் கூறப்படுகிறது.
- கார்காலத்தில் பூக்கும் பூக்கள்
: முல்லை, இல்லம், கொன்றை ஆகியவை கார்காலத்தில் பூக்கும் பூக்கள். இதனை மேய்ந்துகொண்டு இரலைமான் துள்ளி விளையாடும்.
# குறுங்குடி மருதனார்

## பாடல் தரும் செய்திகள்

### குறுந்தொகை 344

:தலைவன் பிரிந்து சென்றதைத் தலைவி பொறுத்துக்கொள்ள வேண்டும் என்று தோழி தலைவிக்குச் சொன்னாள். தலைவி தன்னால் பொறுத்துக்கொள்ள இயலவில்லை என்கிறாள்.  
:பனிக்காலம். குளிர்ந்த சாரல் காற்று. காளையோடு சேர்ந்திருக்கும் பசு தன் பால்வாய்க் கன்றை எண்ணிக்கொண்டு ஊருக்கு மீளும் மாலை வேளை. பொருள் தேடச் சென்ற அவர் இன்னும் வரவில்லையே! - என்கிறாள் தலைவி.
# இந்தியச் சட்டம்

**இந்தியச் சட்டம்** (*Law of India*) இந்தியாவின் நீதிமுறைமையை செயல்படுத்துகின்ற ஒன்றாகும். இது ஆங்கிலேய பொதுச் சட்டத்தைச் சார்ந்தே இங்கும் பயன்படுத்தப்பட்டு வருகின்றது. ஆங்கிலேயர் வெகுகாலமாக இங்கு ஆட்சிபுரிந்தமையால் அதன் நீதிமுறைமையை இந்தியர்களும் சார்ந்துள்ளனர். இதனோடு ஐரோப்பிய மற்றும் அமெரிக்கச் சட்டத் தாக்கங்களும் இந்திய நீதி முறைமையில் இடம் பெற்றிருக்கின்றது.  
இந்திய அரசு, இந்திய மாநில அரசுகள், அல்லது இந்திய ஒன்றிய ஆட்சிப்பகுதியின் அரசுகள் இயற்றும் சட்டங்களும், இந்தியக் குடியரசுத் தலைவர் அல்லது இந்திய ஆளுநர்கள் அல்லது துணை ஆளுநர்கள் பிறப்பிக்கும் அவசரச் சட்டங்களும், அல்லது இவர்களால் உரிமையளிக்கப்பட்டு இந்தியாவில் அமலில் உள்ள பிற சட்டங்களும் இந்தியச் சட்டங்கள் எனப்படுகின்றன.  
இந்தியாவில் சட்டங்கள் உரிமையியல் சட்டம்,குற்றவியல் சட்டம் என்று இரு பெரும் பிரிவுகளாக வகைப்படுத்தப்படுகின்றன.
# இந்தியச் சட்டம்

## சார்ந்துள்ளவை

தற்போதைய இந்தியாவின் அரசமைப்புச் சட்டமே இந்தியா தனக்காக உருவாக்கி எழுதிவைத்த முதல் சட்டத் தொகுப்பு ஆகும். இந்திய அரசியலமைப்பு வரையும் பொழுது அயர்லாந்து சட்டம், அமெரிக்கச் சட்டம், பிரித்தானிய சட்டம் மற்றும் பிரான்ஸ் சட்டம் இவற்றின் கலவையில் வடித்தெடுக்கப்பட்ட சட்டமாக இந்திய அரசியலமைப்பில் இந்திய சட்டம் வரையப்பட்டது. அதுமட்டுமில்லாமல் இந்திய சட்டம் ஐக்கிய நாடுகள் வழிகாட்டுதலின்படி அதன் வரையரைப்படி அமைந்துள்ள மனித உரிமைச் சட்டம் மற்றும் சூழ்நிலையியல் சட்டம் போன்றச் சட்டங்களை ஒற்றமைந்துள்ளன.
# இந்தியச் சட்டம்

## உரிமையியல் சிக்கல்கள்

இந்திய உரிமையியல் சட்டம் சிக்கல் நிறைந்தவையாக அமைந்துள்ளன. இந்தியா பல சமயத்தினரை உள்ளடக்கியதால் ஒவ்வொரு மதத்தினரும் அதற்குறியத் தனித்தன்மையை வலியுறித்துவதால் இச்சிக்கல் நிறைந்த சட்டமாக உள்ளது.  
பல மாநிலங்களில் திருமணங்களை பதிவு செய்வது, மற்றும் மணமுறிவை பதிவு செய்வது போன்றவைகள் கட்டாயமாக்கப்படவில்லை. ஆகையால் ஒவ்வொரு சமயத்தினருக்கும் தனித்தனியான சட்டங்கள் வகுக்கப்பட்டுள்ளன. இந்து, இசுலாமியர், மற்றும் என்று தனித்தனியாக சட்டம் இயற்றப்பட்டுள்ளது.  
அவைகள் முறையே இந்து, இசுலாமியர், கிறித்தவர் மற்றும் இம்மூன்று மதங்களில் இருந்தும் மற்ற மதங்களில் திருமணம் செய்து கொள்ள விரும்பும் நபர்களுக்கு (காதலர்களுக்கு) சிறப்பு திருமண சட்டம் ஆகிய நான்கு மட்டுமேதான்.  
இந்தியச் சட்டங்களில் பெரும்பாலானவை பொதுமக்களின் நன்மைக்காகவே இயற்றப்பெறுகின்றன என்ற போதிலும் நுகர்வோர் நலச் சட்டம்(Consumer Protection Act 1985) போன்ற சட்டங்கள் பொதுமக்களுக்கு மிகப்பெரிய நன்மை பார்க்கும் சட்டங்கள் ஆகும். இருப்பினும் இந்தியச் சட்ட வரலாற்றில் தகவல் அறியும் உரிமைச் சட்டம் (2005) தான் பொது மக்களுக்கு மிகப்பெரிய உரிமைகளை வழங்கிய சட்டமாகும்.
# இந்தியச் சட்டம்

## பொதுச் சட்டம்

கோவாவில் மட்டும் போர்ச்சுகீசியர் ஒரே சீர் உரிமையியல் சட்டத்தின படி அனைவருக்கும் , அனைத்து சமயத்தினருக்கும் ஒரே மாதிரியாக வகுக்கப்பட்டப் பொதுச் சட்டம் பின்பற்றப்படுகின்றது.  
செப்டம்பர் 2007 இன்படி 1160 சட்டங்கள் வரையறுக்கப்பட்டுள்ளன.
# இந்தியச் சட்டம்

## இந்தியாவில் நடைமுறையில் இருக்கும் சில சட்டங்கள்

1. இந்திய அரசியலமைப்பு மற்றும் ஆட்சியியல் சட்டம்
1. குற்றவியல் சட்டம்
1. ஒப்பந்தச் சட்டம்
1. தொழிலாளர்ச் சட்டம்
1. பயிற்சி பெறும் தொழிலாளர்களுக்கான திருத்தப்பட்ட சட்டம் 2014
2014 ஆம் ஆண்டு நிறைவேற்றப்பட்ட மத்திய அரசின், "பயிற்சி பெறும் தொழிலாளர்களுக்கான திருத்தப்பட்ட சட்டம் (The Apprentices (Amendment) Bill, 2014)" பயிற்சியாளர்களின் வேலை நேரத்தையும் விடுமுறை நாட்களையும் தீர்மானிக்கும் உரிமையை முதலாளிகளுக்கு வழங்கியது.தொழில் தொடங்குவோருக்கும் நடத்துவோருக்கும் ஊக்கத்தை ஏற்படுத்துவதற்காக திருத்தியமைக்கப்பட்ட இச்சட்டம் தொழிலாளர்களுக்கு எதிரானதாக அமைந்துள்ளதாக பொதுவுடைமைக் கட்சிகள் எதிர்ப்புத் தெரிவித்தன. தமிழகத்தின் சி.பி.ஐ (மார்க்சிஸ்ட்) கட்சியின் டி.கே.ரங்கராஜன், தொழிலாளர் அமைச்சரவையில் இருந்து வந்துள்ள மாற்றமாக இதனைக் கூறுவதை விட முதலாளிகள் கூட்டமைப்பிடம் இருந்து வந்துள்ள சட்டமாக இதனைக் கண்டித்துக் குறிப்பிட்டார். இச்சட்டம் நவம்பர் 2014 இல் ராஜ்ய சபாவால் நிறைவேற்றப்பட்டது.
1. பொல்லாங்கு குற்றவியல் சட்டம் (டோர்ட் லா)
1. குடும்பச் சட்டம்
1. இந்துச் சட்டம்
1. இசுலாமியச் சட்டம்
1. கிருத்துவச் சட்டம்
1. பொதுச் சட்டம்
1. தேசியச் சட்டம்
1. அமலாக்கச் சட்டம்
# இலங்கை உள்ளூராட்சி சபைத் தேர்தல்கள், 2011

**2011 உள்ளூராட்சி சபைத் தேர்தல்கள்** இலங்கையில் 2011, மார்ச் 17, சூலை 23, அக்டோபர் 8 ஆகிய நாட்களில் மூன்று கட்டங்களாக நடைபெற்றன. இலங்கை முழுவதிலும் மொத்தம் உள்ள 335 உள்ளூராட்சிச் சபைகளில் 322 உள்ளூராட்சி சபைகளுக்கு 4,327 உறுப்பினர்களைத் தேர்ந்தெடுக்க தேர்தல்கள் நடைபெற்றன. மொத்தம் 13.7 மில்லியன் இலங்கையர்கள் வாக்களிக்கத் தகுதியானவர்களாக அறிவிக்கப்பட்டார்கள். மீள்குடியிருப்பு மற்றும் மிதிவெடி அகற்றும் பணிகள் நிறைவடையாததால், முல்லைத்தீவு மாவட்டத்தின் புதுக்குடியிருப்பு, கரைதுறைப்பற்று ஆகிய இரண்டு சபைகளின் தேர்தல்கள் ஒத்திவைக்கப்பட்டுள்ளன. 2008, 2009 ஆம் ஆண்டுகளில் தேர்தல்கள் நடந்த 11 உள்ளூராட்சி சபைகளின் பதவிக் காலங்கள் இன்னும் முடிவடையாததால் அச்சபைகளுக்கும் 2011ல் தேர்தல்கள் நடைபெறவில்லை.  
ஆரம்பத்தில் 301 உள்ளூராட்சி சபைகளுக்கு மட்டுமே தேர்தல் நடத்த வேட்பு மனு கோரப்பட்டது. இலங்கையில் நடைபெறும் துடுப்பாட்ட உலகக்கோப்பை போட்டிகள் காரணமாக ஏனைய 23 சபைகளுக்கு தேர்தல்கள் அறிவிக்கப்படவில்லை. அறிவிக்கப்பட்ட 301 சபைகளில் 452 வேட்பு மனுக்கள் நிராகரிக்கப்பட்டன. இதற்கு எதிராக பல கட்சிகள் வழக்குத் தாக்கல் செய்ததையடுத்து யாழ்ப்பாண மாவட்டம் உட்பட 67 உள்ளூராட்சி சபைகளுக்கான தேர்தல்கள் ஒத்திவைக்கப்பட்டு அவற்றில் 65 சபைகளுக்கு 2011 சூலை 23 ஆம் நாள் தேர்தல்கள் நடந்தன. மேலும் 23 உள்ளூராட்சி சபைகளுக்கான தேர்தல்கள் 2011 அக்டோபர் 8 இல் இடம்பெற்றன.  
ஆளும் ஐக்கிய மக்கள் சுதந்திரக் கூட்டணி 270 சபைகளைக் கைப்பற்றியது. தமிழ்த் தேசியக் கூட்டமைப்பு 32 சபைகளையும், ஐக்கிய தேசியக் கட்சி 9 சபைகளையும் இலங்கை முஸ்லிம் காங்கிரஸ் 5 சபைகளையும், சுயேட்சைக் குழு ஒரு சபையையும் கைப்பற்றியது. 5 உள்ளூராட்சி சபைகளில் எக்கட்சியும் அறுதிப் பெரும்பான்மையைப் பெறவில்லை, ஆனாலும் ஐமசுகூ 3 சபைகளிலும், ஐதேக ஒரு சபையிலும் (கொழும்பு), மமமு ஒரு சபையிலும் அதிக இடங்களைக் கைப்பற்றியது.  
முன்னைய தேர்தல்களைப் போலவே இத்தேர்தலிலும் தேர்தல் வன்முறைகள் பரந்த அளவில் இடம்பெற்றன.
# இலங்கை உள்ளூராட்சி சபைத் தேர்தல்கள், 2011

## முடிவுகள்

### முதல் கட்டம் - 17 மார்ச் 2011

ஐமசுகூ 205 உள்ளூராட்சி சபைகளையும் (தேசிய காங்கிரசு சார்பில் 2 இடங்கள் உட்பட), ததேகூ 12 சபைகளையும், ஐதேக 9 சபைகளையும், முகா 4 இடங்களையும், ஐமசுகூ ஆதரவில் சுயேட்சைக் குழு ஒர் இடத்தையும் கைப்பற்றின . 3 சபைகளை எக்கட்சியும் தம் கட்டுப்பாட்டுக்குள் கொண்டுவரவில்லை. ஆனாலும் இரண்டில் ஐமசுகூயும், ஒன்றில் UCPF உம் பெரும்பான்மையைப் பெற்றன.  
| align=ஐமசுகூ/தேகா | 3,352,483 | 55.90% | 1,854 | **205** |  |
| --- | --- | --- | --- | --- | --- |
| align=ததேகூ | 70,171 | 1.17% | 76 | **12** |  |
| align=ஐதேக | 2,031,891 | 33.88% | 889 | **9** |  |
| align=ஜவிபெ | 181,285 | 3.02% | 55 | **0** |  |
| align=ஏனையோர் | 361,977 | 6.04% | 158 | **5** |  |
| colspan=4 align=கட்டுப்பாட்டில் வராதவை | **3** |  |  |  |  |
| 'மொத்தம்''' | **5,997,807** | **100.00%** | **3,032** | **234** | } |
# இலங்கை உள்ளூராட்சி சபைத் தேர்தல்கள், 2011

## முடிவுகள்

### இரண்டாம் கட்டம் - 23 சூலை, 2011

ஐமசுகூ 44 உள்ளூராட்சி சபைகளையும், ததேகூ 20 சபைகளையும் (தவிகூயின் 2 இடங்கள் உட்பட) கைப்பற்றின. ஒரு சபையை எக்கட்சியும் கைப்பற்றவில்லை, ஆனாலும் ஐமசுகூ பெரும்பான்மை இடங்களைப் பெற்றது.  
| align=ஐமசுகூ | 943,724 | 61.21% | 512 | **44** |  |
| --- | --- | --- | --- | --- | --- |
| align=ததேகூ/தவிகூ | 174,996 | 11.35% | 195 | **20** |  |
| align=ஐதேக | 329,031 | 21.34% | 137 | **0** |  |
| align=ஜவிபெ | 42,190 | 2.74% | 13 | **0** |  |
| align=ஏனையோர் | 51,863 | 3.36% | 18 | **0** |  |
| colspan=4 align=கட்டுப்பாட்டுக்குள் வராதவை | **1** |  |  |  |  |
| 'மொத்தம்''' | **1,541,804** | **100.00%** | **875** | **65** | } |
# இலங்கை உள்ளூராட்சி சபைத் தேர்தல்கள், 2011

## முடிவுகள்

### மூன்றாம் கட்டம் - 8 அக்டோபர், 2011

கொழும்பு மாநகரசபை உட்பட எஞ்சியுள்ள 16 மாநகர சபைகள் (அநுநாதபுரம், பதுளை, கொழும்பு, தெகிவளை-கல்கிசை, காலி, கம்பகா, கல்முனை, கண்டி, குருனாகலை, மாத்தளை, மாத்தறை, மொரட்டுவை, நீர்கொழும்பு, நுவரேலியா, இரத்தினபுரி, சிறீ ஜயவர்த்தனபுர கோட்டே, அம்பாந்தோட்டை), ஒரு நகரசபை (கொலன்னாவை), மற்றும் 5 பிரதேச சபைகளுக்கான (அம்பாந்தோட்டை, கங்கவட்ட கோறளை, கொட்டிகாவத்த - முல்லேரியா, குண்டசாலை, சூரியவெவெ) வேட்பு மனுக்கள் 2011 ஆகத்து 18 முதல் 25 வரை ஏற்றுக்கொள்ளப்படும் என தேர்தல் திணைக்களம் 2011 ஆகத்து 4 இல் அறிவித்தது. தேர்தல் 2011 அக்டோபர் 8 இல் இடம்பெறும் எனவும் அறிவிக்கப்பட்டது. முல்லைத்தீவு மாவட்டத்தின் புதுக்குடியிருப்பு, கரைதுறைப்பற்று சபைகளுக்கான தேர்தல் தேதிகள் அறிவிக்கப்படவில்லை.  
மொத்தம் 23 சபைகளில் 21 இல் ஐமசுகூ வெற்றி பெற்றது. இலங்கை முஸ்லிம் காங்கிரஸ் கல்முனை மாநகரசபையைக் கைப்பற்றியது. கொழும்பு மாநகர சபையில் எக்கட்சியும் அறுதிப் பெரும்பான்மையைப் பெறவில்லை. ஐதேக ஆகக்கூடிய இடங்களைக் கைப்பற்றியது.  
| align=ஐமசுகூ | 524,996 | 51.94% | 245 | **21** |  |
| --- | --- | --- | --- | --- | --- |
| align=ஐதேக | 349,300 | 34.56% | 131 | **0** |  |
| align=ஜேவிபி | 19,027 | 1.88% | 6 | **0** |  |
| align=ததேகூ | 9,911 | 0.98% | 4 | **0** |  |
| align=ஏனையோர் | 107,542 | 10.64% | 34 | **1** |  |
| colspan=4 align=அறுதிப் பெரும்பான்மை பெறாத சபை(கள்) | **1** |  |  |  |  |
| 'மொத்தம்''' | **1,010,776** | **100.00%** | **420** | **23** | } |
# இலங்கை உள்ளூராட்சி சபைத் தேர்தல்கள், 2011

## மொத்த முடிவுகள்

| &nbsp; | align=ஐக்கிய தேசியக் கட்சி | 2,710,222 | 31.73% | 1,157 | **9** |
| --- | --- | --- | --- | --- | --- |
| &nbsp; | align=இலங்கை முஸ்லிம் காங்கிரஸ்<sup>4</sup> | 140,727 | 1.65% | 72 | **5** |
| align=சுயேட்சைக் குழு | 219,998 | 2.58% | 77 | **1** |  |
| &nbsp; | align=ஜனதா விமுக்தி பெரமுன | 242,502 | 2.84% | 74 | **0** |
| &nbsp; | align=மலையக மக்கள் முன்னணி | 41,798 | 0.49% | 21 | **0** |
| align=ஜனநாயக மக்கள் முன்னணி | 34,423 | 0.40% | 10 | **0** |  |
| align=அகில இலங்கை முஸ்லிம் காங்கிரஸ்<sup>2</sup> | 17,869 | 0.21% | 6 | **0** |  |
| align=இலங்கை சனநாயக ஒற்றுமைக் கூட்டணி | 13,000 | 0.15% | 6 | **0** |  |
| align=தேசப்பற்றுள்ள தேசிய முன்னணி | 15,772 | 0.18% | 5 | **0** |  |
| align=லங்கா சமசமாசக் கட்சி<sup>3</sup> | 9,872 | 0.12% | 4 | **0** |  |
| align=தமிழ் மக்கள் விடுதலைப் புலிகள் | 4,622 | 0.05% | 3 | **0** |  |
| align=சனநாயக ஐக்கியக் கூட்டணி | 7,830 | 0.09% | 2 | **0** |  |
| align=இலங்கை லிபரல் கட்சி | 5,273 | 0.06% | 2 | **0** |  |
| align=பிரஜைகள் முன்னணி | 903 | 0.01% | 2 | **0** |  |
| align=ஏனையோர் | 12,278 | 0.14% | 0 | **0** |  |
| colspan=5 align=கட்டுப்பாட்டில் வராதவை | **5** |  |  |  |  |
| colspan=2'செல்லுபடியான வாக்குகள்''' | **8,541,092** | **100.00%** | **4,327** | **322** |  |
| colspan=2 align= நிராகரிக்கப்பட்ட வாக்குகள் | 405,279 |  |  |  |  |
| colspan=2 align= மொத்த வாக்களிப்பு | 8,946,371 |  |  |  |  |
| colspan=2 align= பதியப்பட்ட வாக்காளர்கள் | 13,653,524 |  |  |  |  |
| colspan=2 align= Turnout | 65.52% |  |  |  |  |
| மூலம்: தேர்தல்கள் திணைக்களம் , தேர்தல்கள் திணைக்களம்  
<small>1. ஐமசுகூ இரண்டு சபைகளில் தேசிய காங்கிரசின் கீழும், 294 சபைகளில் ஐமசுகூ என்ற பெயரிலும் போட்டியிட்டது.  
2. அகில இலங்கை முஸ்லும் காங்கிரஸ் 4 சபைகளில் தனித்துப் போட்டியிட்டது, ஏனையவற்றில் ஐமசுகூ இன் கீழ் போட்டியிட்டது  
3. லங்கா சமசமாசக் கட்சி 2 சபைகளில் தனித்தும் ஏனையவற்றில் ஐமசுகூ இன் கீழும் போட்டியிட்டது.  
4. இலங்கை முஸ்லிம் காங்கிரஸ் 51 சபைகளில் தனித்தும் ஏனையவற்றில் ஐமசுகூ இன் கீழும் போட்டியிட்டது.  
5. ததேகூ 2 சபைகளில் தமிழர் விடுதலைக் கூட்டணி இன் கீழும் 40 சபைகளில் இலங்கைத் தமிழரசுக் கட்சியின் கீழும் போட்டியிட்டது.</small> | } |  |  |  |  |
# இலங்கை உள்ளூராட்சி சபைத் தேர்தல்கள், 2011

## அனைத்து தேர்தல் முடிவுகள்

- உள்ளூராட்சி சபைத் தேர்தல்கள், 2011
- உள்ளூராட்சி சபைத் தேர்தல்கள், 2011
# மீனவர் விபத்துக் குழு காப்புறுதித் திட்டம்

இந்திய அரசு மற்றும் தமிழ்நாடு அரசு என இரண்டு அரசுகளும் இணைந்து தமிழ்நாட்டில் மீனவர் விபத்துக் குழு காப்புறுதித் திட்டத்தைச் செயல்படுத்துகின்றன. இத்திட்டத்திற்கான காப்புறுதி பிரிமியத் தொகையாக ஒரு மீனவருக்கு (தலா ரூ.7/- வீதம்) ஆண்டுக்கு ரூ.14/-வீதம் செலுத்துகிறது. இத்திட்டத்தின் கீழ், மீனவர் விபத்தில் இறந்தால் அல்லது முழுவதும் நிவர்த்தி செய்ய இயலாத முழு ஊனமடைந்தால் ரூ.50,000/-ம், பகுதி ஊனமடைந்தால் ரூ.25,000/-ம் காப்பீட்டுத் தொகையாக வழங்கப்படுகிறது.
# மீனவர் விபத்துக் குழு காப்புறுதித் திட்டம்

## பயன் பெறுவதற்கான தகுதிகள்

1. தமிழ்நாட்டிலுள்ள மீனவர் கூட்டுறவு சங்கத்தில் உறுப்பினராக இருக்கவேண்டும்.
1. முழுநேர கடல் மீன்பிடிப்பில் ஈடுபட்டிருக்கவேண்டும்.
# மீனவர் விபத்துக் குழு காப்புறுதித் திட்டம்

## விண்ணப்பப் படிவம்

இந்தத் திட்டத்திற்கான விண்ணப்பப் படிவங்களை மாவட்ட மீன்துறை உதவி இயக்குநர் (கடல் வளம்), மாவட்ட மீன்துறை உதவி இயக்குநர் (உள்நாட்டு வளம்), மீன்துறை உதவி இயக்குநர் (நீர் வாழ் உயிரின வளர்ப்பு), மாவட்ட மீன்துறை உதவி இயக்குநர் (விரிவாக்கம் மற்றும் பயிற்சி)ஆகிய ஏதாவதொரு அலுவலகத்தில் பெற்று அதை முழுமையாக நிரப்பி கீழ்காணும் சான்றுகளை இணைத்து விண்ணப்பிக்க வேண்டும்.  
1. மனுதாரர் விண்ணப்பம்
1. காப்புறுதி நிறுவனம் படிவம் I, II & III
1. மீனவர் கூட்டுறவு சங்கத்தில் உறுப்பினராக சேர்ந்த சேர்க்கைப் புத்தக நகல்.
1. மீனவர் கூட்டுறவு சங்கத் தீர்மானம்
1. காவல் துறை முதல் தகவல் அறிக்கை
1. காவல் துறை இறுதி விசாரணை அறிககை
1. பிரேத பரிசோதனைச் சான்று மற்றும் இரசாயன பகுப்பாளிணிவு அறிக்கை
1. இறப்புச் சான்று
1. வாரிசு சான்று
1. 18 வயதுக்கு மேற்பட்ட இதர வாரிசுதாரர்களிடமிருந்து ரூ. 10/-க்கான முத்திரைத் தாளில் தடையில்லாச் சான்று  
**காணாமற் போனவர்கள் எனில்**  
- ரூ. 20/-க்கான முத்திரைத் தாளில் பிணை முறிவுப் பத்திரம் (ஆவணம்)
- காரிய பத்திரிகை
- உடன் சென்றவர்கள் வாக்கு மூலம்  
**உடல் ஊனமுற்றவர்கள்எனில்**  
- ஊன சதவீதச் சான்று உரிய படிவத்தில்
- ஊனத்தை தெளிவாகக் காட்டும் புகைப்படம்
- ஊனம் தன்மை குறித்து உரிய படிவத்தில் அரசு மருத்துவரின் சான்று
# பஞ்சாமிர்தம்

**பஞ்சாமிர்தம்** *(Panchamrita)* (தேவநாகரி:पञ्चामृत)அல்லது **ஐந்தமுது** என்பது இந்து சமயப் வழிபாடு மற்றும் பூசனைகளில் பயன்படுத்தப்படும் ஐந்துணவுக் கலவை ஆகும். தேன், வாழைப்பழம், பால், தயிர், நெய் ஆகியவையே அந்த ஐந்துணவுகள் ஆகும்.
# பஞ்சாமிர்தம்

## பெயர்க்காரணம்

பஞ்ச - ஐந்து, அமிர்தம் - உயிர் காக்கும் உணவு .
# பஞ்சாமிர்தம்

## தயாரிப்பு

தமிழ்நாட்டில் தேன், வாழைப்பழம், பால், தயிர், நெய் ஆகியவற்றை சம பங்காய்க் கலந்து இது தயாரிக்கப்படுகிறது.. கேரளாவில் இளநீர் சேர்த்துக் கொள்ளப்படுகிறது. பழனி முருகன் கோவிலில் வழங்கப்படும் பஞ்சாமிர்தம் மிகவும் புகழ் பெற்றதாகும்.
பஞ்சமிர்தம் என்பது பால், தயிர், நெய் , தேன், சர்க்கரை ஆகியவை மட்டுமே, உதவிக்கு, அருணகிரிநாதரின் பஞ்ச்சாமிர்த வண்ணத்தை படிக்கவும்
# பஞ்சாமிர்தம்

## பயன்கள்

- பூசைகளின் போது பிரசாதமாக  
- தெய்வத் திருமேனிகளை அபிஷேகம் செய்ய
# திருவாத்தான்

**திருவாத்தான்** (**உகுளி**) என்பவன் தமிழக நாட்டுப்புறக் கதைகளில் வரும் ஒரு கோமாளிக் கதை மாந்தன் ஆவான். இவனது சிறு வயது முதலே இவன் கோமாளித் தனமாக நடந்து கொண்டதாக கதைகள் சொல்லப்படுகிறது. மாவு உரலுக்குள் தலைவிட்ட கதை, ஆற்றில் விறகைப் போட்ட கதை போன்று இவனைப் பற்றி பல நகைச்சுவைக் கதைகள் சொல்லப்படுவதுண்டு.  
நாட்டுப்புறங்களில் கோமாளித்தனமாக இருப்பவர்களையும் திருவாத்தான் என்று அழைக்கும் பழக்கம் உண்டு.
# பி. கே. சேகர் பாபு

**பி. கே. சேகர் பாபு** ஒரு இந்திய அரசியல்வாதியும், அமைச்சரும் ஆவார்.
# பி. கே. சேகர் பாபு

## அரசியல் வாழ்க்கை

சேகர்பாபு தனது அரசியல் வாழ்க்கையை அ.இ.அ.தி.மு.க.வில் தொடங்கினார். அக்கட்சியின் வடசென்னை மாவட்டச் செயலாளராகப் பல ஆண்டுகள் பொறுப்பு வகித்தார். பின்னர் அவரும் அவர்தம் ஆதரவாளர்களும் பொறுப்பிலிருந்து விடுவிக்கப்பட்டதால், சலிப்படைந்த அவர் அக்கட்சியை
விட்டுவிலகினார். 2011 சனவரி 29ஆம் நாள் சனிக்கிழமை தன்னைத் தி.மு.க.வில் இணைத்துக்கொண்டார். 2021 தமிழ்நாடு சட்டமன்றத் தேர்தலில் துறைமுகம் சட்டமன்ற தொகுதி உறுப்பினராக தேர்ந்தெடுக்கபட்டார். இதையடுத்து 2021 மே 7 அன்று தமிழக இந்து அறநிலையத் துறை அமைச்சசராக பதவியேற்றார்.
# பி. கே. சேகர் பாபு

## தேர்தலில் போட்டியிட்ட ஆண்டுகள்

| 2001 | ஆர். கே. நகர் | அதிமுக | வெற்றி |  |
| --- | --- | --- | --- | --- |
| 2006 | ஆர். கே. நகர் | அதிமுக | வெற்றி |  |
| 2011 | ஆர். கே. நகர் | திமுக | தோல்வி |  |
| 2016 | துறைமுகம் | திமுக | வெற்றி |  |
| 2021 | துறைமுகம் | திமுக | வெற்றி | } |
# விக்கிப்பீடியா:முதற்பக்கக் கட்டுரைகள்/சனவரி 30, 2011

**தமிழ்த் திரைப்படத்துறையும் திராவிட அரசியலும்** என்ற கட்டுரை தமிழகத் திரைப்படத்துறை திராவிட இயக்கத்தின் வளர்ச்சியில் வகித்த பங்கை விவரிக்கிறது. திராவிடக் கட்சிகள் தமிழகத்தில் ஆட்சிக்கு வரவும் நாற்பதாண்டுகளுக்கு மேலாக ஆட்சியில் நீடிக்கவும் தமிழ்த் திரைப்படங்கள் அவற்றுக்கு பெரிதும் உதவியுள்ளன. அண்ணாதுரை, கருணாநிதி, எம்.ஜி.ஆர், ஜானகி ராமச்சந்திரன் மற்றும் செயலலிதா எனத் திரைப்படத் துறையினர் ஐந்து பேர் தமிழ்நாட்டின் முதலமைச்சர்களாகப் பொறுப்பு வகித்துள்ளனர். 1930களின் மத்தியிலிருந்து பிரித்தானிய இந்தியாவின் சென்னை மாகாணத்தில் தமிழ்த் திரைப்படத் துறையினர் இந்திய விடுதலைப் போராட்டத்தில் பங்காற்றி வந்தனர். 1937 சட்டமன்றத் தேர்தலில் பிரபல நடிகையும் பாடகியுமான கே. பி. சுந்தராம்பாள் இந்திய தேசிய காங்கிரசுக்காக தேர்தல் பிரச்சாரம் மேற்கொண்டார். எம். ஆர். இராதா தனது நாடகங்களின் வாயிலாக திராவிட இயக்கத்தின் கொள்கைகளைப் பரப்பி வந்தார். 1940களில் தி.க வில் அண்ணாதுரையின் ஆதிக்கம் அதிகரிக்கத் தொடங்கியபின் திராவிட இயக்கத்துக்கும் திரைப்படக் கலைஞர்களுக்கும் தொடர்பு ஏற்பட்டது. திமுகவின் ஆதரவாளர்கள் தயாரித்த திரைப்படங்களில் அதன் கொள்கைகளான திராவிட நாடு, இந்தி எதிர்ப்பு, பகுத்தறிவு போன்றவை வெளிப்படுத்தப்பட்டன.*மேலும்..*
---  
**கம்பளி யானை** (*woolly mammoth*) என்பது பல்லாயிரம் ஆண்டுகளுக்கு முன்னர் பூமியின் வடஅரைக் கோளத்தில் வாழ்ந்து வந்துள்ள பெரும் மிருக இனம். இவை இன்றைய யானைகளின் மூதாதையினராகக் கருதப்படுகின்றன. இவற்றின் உடல் முழுவதும் அடர்த்தியான உரோமங்களால் போர்த்தப்பட்டிருந்த காரணத்தால் இவை கம்பளி யானைகள் என அழைக்கப்பட்டன. ஆதிகால மனிதர்களால் வரையப்பட்ட குகை ஓவியங்களில் இம்மிருகங்களின் உருவங்கள் வரையப்பட்டிருந்தன. கிட்டத்தட்ட 10,000 ஆண்டுகளுக்கு முன்னர் இவ்வினம் பூமியிலிருந்து முற்றாக அழிந்து மறைந்துவிட்டதாக அறிவியலாளர்கள் கருதுகின்றனர். வட அமெரிக்காவிலும் வடக்கு யூரேசியாப் பகுதியில் சைபீரியாவிலும் கண்டுபிடிக்கப்பட்ட எலும்புகள், மற்றும் பனியில் உறைந்த எலும்புக்கூடுகள் ஆகியவற்றில் இருந்து இந்த விலங்குகள் பற்றி அறியவந்துள்ளது. குறைந்தது 150,000 ஆண்டு வயதான இவ்விலங்கு பற்றிய முதலாவது தரவு யூரேசியாவின் உறைபனிப் பரவலின் போது பெறப்பட்டது. சைபீரியாவின் துந்திரா பனிக்காட்டில் புதையுண்டிருந்த கம்பளி யானையொன்று 1999 இல் அகழ்ந்தெடுக்கப்பட்டது. சிதைவடையாத உடலைக் கொண்ட இந்த ஆண் யானை சுமார் 20,000 ஆண்டுகளுக்கு முன்னர் இறந்திருக்கலாம் எனக் கணிக்கப்பட்டுள்ளது. *மேலும்..*
# பாசிகள்

1. வழிமாற்று அல்கா
பாசி (ஒருமை) பாசிகள் (பண்மை)அல்லது ஆல்கா/ ஆல்காக்கள் (Algae) பொதுவாக ஈரமான நிலபரப்பு மற்றும் எல்லா வகையான நீர் பரப்புகளிலும் காணப்படுகின்றன. பொதுவாக பாசிகள் அவற்றின் நிறத்தினை கொண்டு வகைப்படுத்தபடுகின்றன.அவையாவன, நீலப்பச்சை பாசிகள் , பச்சை பாசிகள், பழுப்பு நிற பாசிகள் மற்றும் சிகப்பு பாசிகள் என நான்கு வகைகளாக பிறிக்க பட்டு உள்ள்ன.
இவற்றில் பொதுவாக நீலப்பச்சை பாசிகள் உயிரி வாயுவன ஆக்சிஜனை உலகிர்கு கொடுத்த உயிரியாக கருதப்படுகிறது. மேலும் இவை பாக்டீரியா மற்றும் பாசிகலுக்கு இடையே உள்ள தொடர்பை வெளிக்காட்டும் உயிரியாகவும் விளங்குகின்றன.
# 2009 இலங்கை சாகித்திய விருது (தமிழ்)

**2009 இலங்கை சாகித்திய விருது**, 2009 ஆண்டு இலங்கையில் நடைபெற்ற அரச சாகித்திய விழாவில் விருது பெற்ற தமிழ் மொழி மூல நூல்களினதும், நூலாசிரியர்களினதும் பட்டியல்
# 2009 இலங்கை சாகித்திய விருது (தமிழ்)

## விசேட விருது

சாகித்திய இரத்தினா - கலாநிதி க. குணராசா (செங்கை ஆழியான்)
# டீமாட் கணக்கு

**டீமாட் கணக்கு** (Demat Account) என்பது இந்திய பங்கு வர்த்தக முறையில் ஒருவர் வாங்கும் பங்குகளை கணக்கில் கொள்ள ஏற்படுத்தப்படும் மின்னணு கணக்காகும். இது அறிமுகப்படுத்தப்படும் முன்னர் பங்குச் சான்றிதழ் முறை (share certificates) நடைமுறையில் இருந்தது. ஒரு நிறுவனத்தின் பங்குகளை வாங்க முன்வருவோர், முன்பே அதற்கான பதிவு பெற்ற தரகர்களால் உள்ளூர் வங்கிகளில் இடப்பெற்றிருக்கும் விண்ணப்பப் படிவங்களை எடுத்து, அவற்றை முறையாகப் பூர்த்தி செய்து அந்தந்த நிறுவனங்களுக்கு, தேவைப்படும் பணத்தை வங்கியில் செலுத்தி கேட்பு வரைவோலை பெற்று அனுப்பி வைத்தால், அந்நிறுவனங்களின் அன்றைய நிலவரப்படி பங்குகள் ஒதுக்கீடு செய்யப்பெற்று பங்குச் சான்றிதழ்கள் அனுப்பிவைக்கபெறும்.  
இதற்கு கால விரயம் மிகுதியாக ஏற்படுவதோடு மட்டுமின்றி, ஒதுக்கீடு செய்யப்பெற்ற பங்குகளை மீண்டும் பிற ஒருவருக்கு விற்பனை செய்வதிலும் பல இன்னல்கள் இருந்தன. இது போன்ற இன்னும் பல காரணங்களாலும், இன்றைய புதிய அறிவியல் தொலைத்தொடர்பு முறைகள் மாறிவிட்டதாலும், இந்தப் பங்கு வர்த்தகத்தை 'இணையம்' வாயிலாக நடத்தும் ஒரு வழக்கம் நடைமுறைக்கு வந்தது.  
இதில் இந்திய மைய அரசின் அமைப்புக்களான nsdl, cdsl ஆகிய அமைப்புகளில் ஏதேனும் ஒன்றில் ஒரு தரகர் வாயிலாக ஒரு டீமாட் கணக்கைத் துவங்கி விட்டால் இணைய வசதி உள்ள எந்த இடத்திலிருந்தும் நாம் பங்கு வர்த்தகம் மேற்கொள்ள முடியும். நாம் நம் தரகர் வாயிலாகப் பங்குகளை வாங்கும் பொழுது தரகுத் தொகை அவர்களுக்குப் போய்ச்சேர்ந்துவிடும். நாம் வாங்கும் பங்குகள் மேற்காண் அமைப்புகளில் எந்த அமைப்பில் நாம் கணக்குத் தொடங்கி உள்ளோமோ, அந்த அமைப்பிடம் வைப்பு வைக்கப்பெறும். நாம் மீண்டும் பங்குகளை விற்கும் பொழுது வைப்பு வைக்கப்பெற்ற பங்குகள் நமது கணக்கிலிருந்து திரும்பச் சென்று விடும்.  
இந்த டீமாட் கணக்குத் தொடங்க வருமான வரித்துறையிடம் 'நிரந்தரக் கணக்கு எண்' (permanent account number - PAN) ஒன்று கண்டிப்பாக வைத்திருக்க வேண்டும். மேலும் நாம் தொகை செலுத்துவதற்காக வங்கிக் கணக்கு ஒன்றும் வைத்திருத்தல் இன்றியமையாதது.
# மொரோக்கோ

## பெயர்

முழுமையான அராபியப் பெயரான *அல்-மம்லக்கா அல்-மஜ்ரிபியா* என்பதை "மேற்கத்திய அரசு" என்று மொழிபெயர்க்கலாம். *அல்-மஃரிப்* ("மேற்கு" என்று பொருள்தருவது) என்பதே பொதுவாகப் பயன்படுத்தப்படுகிறது. வரலாற்றுக் குறிப்புகளுக்கு மத்திய கால அராபிய வரலாற்றாசிரியர்களும் புவியியலாளர்களும் மொராக்கோவை *அல்-மஜ்ரிப் அல் அக்ஸா* ("தொலைதூர மேற்கு") என்றே குறிப்பிட்டு வந்தனர், *இது அல்-மஜ்ரிப் அல் அவ்ஸாத்* ("மத்திய மேற்கு", அல்ஜிரீயா) மற்றும் *அல்-மஜ்ரிப் அல் அட்னா* ("அருகாமையிலிருக்கும் மேற்கு", துனீசியா) எனப்பட்ட அருகாமையிலிருந்த வரலாற்றுப் பிரதேசங்களிலிருந்து தெளிவுபடுத்திக்கொள்ள உதவியது.  
இலத்தீன் மயமாக்கப்பட்ட மொராக்கோ என்ற பெயர், முன்னாள் அல்மராவிட் மற்றும் அல்மொஹாத் தலைநகரான மெரகேச் என்பதைக் குறிக்கும் மத்திய கால இலத்தீனின் "மொராக்" என்பதிலிருந்து உருவானதாகும். பெர்சியர்கள் இதனை முற்போக்கரீதியாக "மெரகேச்" என்று அழைத்தனர் அதேசமயம் துருக்கியர்கள் இதனை தொன்மையான இத்ரிசித் மற்றும் மரினிட் தலைநகரமான ஃபெஸ் என்பதிலிருந்து வந்த "ஃபாஸ்" என்று அழைத்தனர்.  
"மெரகேச்" என்ற வார்த்தை, *கடவுளின் நிலம்* என்று பொருள்தரும் *முராகுஷ்* என்ற பெர்பர் மொழியிலிருந்து வந்திருக்கலாம் என்று யூகிக்கப்படுகிறது.
# மொரோக்கோ

## வரலாறு

### பெர்பர் மொராக்கோ

தற்போதைய காலத்தின் மொராக்கோ பகுதி மெக்ரெப் இன்று இருப்பதைக் காட்டிலும் மிகவும் குறைவாக வறட்சியுற்றிருந்த காலமான நியோலித்திக் காலத்திலிருந்து (காஸ்பியன் கலாச்சாரத்தின் கையெழுத்துப் படிகள் சரிபார்க்கப்பட்டதன்படி கி.மு.8000ஆம் ஆண்டுகளிலிருந்தாவது இருக்கலாம்) குடியேற்றப்பகுதியாகவே இருந்துவருகிறது. மெஸோலித்னிக் காலத்தில் மொராக்கோவின் புவியமைப்பு தற்போதைய காலத்தின் வறண்ட நிலவமைப்பைவிட சமதளப் புல்வெளியாக இருந்ததை நினைவுபடுத்துகிறது. பண்டை காலத்தில் மொராக்கோ மொரட்டேனியா என்று அறியப்பட்டது, இருந்தாலும் இதனை நவீன காலத்து நாடான மொரிட்டேனியாவுடன் குழப்பிக்கொள்ளக்கூடாது. நவீன காலத்து மரபணு பகுப்பாய்வுகள் (பார்க்க இணைப்பு) முக்கிய இனக்குழுவான அமேசிக்ஸ்/பெர்பர்களுக்கும் மேலாக தற்காலத்து மொராக்கோ மரபணுவிற்கு பல்வேறு மக்கள் குழுவினரும் பங்களித்திருப்பது உறுதிசெய்யப்பட்டிருக்கிறது. அராபியர்கள், ஐபீரியன்கள், ஃபொனீசியன்கள், செபார்டிக் யூதர்கள் மற்றும் துணை-சஹாரா ஆப்பிரிக்கர்கள் ஆகியோர் இந்த வேறுபட்ட மக்கள் குழுவினர் ஆவர்.
# மொரோக்கோ

## வரலாறு

### ரோமானிய மற்றும் ரோமானியர்களுக்கு முந்தைய மொராக்கோ

வட ஆப்பிரிக்காவும் மொராக்கோவும் துவக்கநிலை பண்டைய காலத்தில் ஃபொனீசிய வர்த்தக காலனிகள் மற்றும் குடியேற்றங்களால் பரந்து விரிந்து வந்த மெடிட்டெரேனியன் உலகிற்குள் மெதுவாக கொண்டுவரப்பட்டன. பிரதானமான முந்தைய குறிப்பிடத்தக்க ஃபொனீஷியன் குடியேற்றங்கள், செல்லா, லிக்ஸஸ் மற்றும் மெகடோர் ஆகியவற்றில் செய்யப்பட்டன, கி.மு.6 ஆம் நூற்றாண்டின் முற்பகுதியிலேயே மெகடோர் ஃபொனீசியன் குடியேற்றமாக இருந்திருக்கிறது. ஃபொனீசியர்களின் வருகை, இந்த வியூக முக்கியத்துவம் வாய்ந்த பகுதி ரோமனியப் பேரரசின் ஒரு பகுதியான மொரட்டேனியா டிங்கிட்டானாவாக உருவானபோது பரந்த மெடிட்டேரியரியனுடனான நீண்டகால உறவை பறைசாற்றுவதாக இருந்தது. ரோமானியப் பேரரசு வீழ்ச்சியடைந்த ஐந்தாவது நூற்றாண்டில் இந்தப் பகுதி வேண்டல்கள், விஸிகோத்துகள் மற்றும் பின்னாளில் தொடர் வெற்றியால் பைசாண்டினிய கிரேக்கர்களிடமும் வீழ்ந்தது. இருப்பினும் இந்த காலத்தில், நவீன மொராக்கோவின் பெரும்பாலான உயர்ந்த மலைத்தொடர்கள் வெற்றிகொள்ளப்படாமலே இருந்தன என்பதோடு பெர்பர் குடியேறிகளின் கைகளிலேயே இருந்தன. இரண்டாவது நூற்றாண்டில் கிறிஸ்துவம் அறிமுகப்படுத்தப்பட்டு அடிமைகள் மற்றும் பெர்பர் விவசாயிகளிடையான மதமாற்றங்களை இந்த நகரங்களில் நடத்தியது.